ऐतिहासिक स्थल बचाने को प्रदेश स्तरीय सम्मेलन 23 को
मोगा|पंजाब स्टूडेंसयूनियन नौजवान भारत सभा द्वारा तूड़ी बाजार फिरोजपुर स्थित भगत सिंह उनके साथियों का 86 साल पुराना ऐतिहासिक ठिकाने को बचाकर यादगार, अजायब घर बनाने के लिए 23 मार्च को फिरोजपुर में किए प्रदेश स्तरीय सम्मेलन करवाया जा रहा है। सम्मेलन को सफल बनाने के लिए सरकारी सीनियर सेकेंडरी स्कूल दौधर, ढुडीके, डाला, बाबा मंगल सिंह कॉलेज बुघीपुरा, गांव तखाणवध, डाला में रैलियां, बैठकों का सिलसिला जारी है। पीएसयू के प्रदेश वित्त सचिव कर्मजीत कोटकपूरा, नौजवान भारत सभा के जिला जत्थेबंदक सुखजीत सिंह बुक्कनवाला ने कहा कि इस 86 साल पुराने गुप्त ठिकाने पर बैठकर सांडरस को मारने के लिए क्रांतिकारी एयर पिस्टल से प्रेक्टिस करते रहे, भगत सिंह ने अपना भेष यहीं बदला था, कई क्रांतिकारियों की जीवन गाथा यहां बैठकर लिखी गई थी। उन्होंने कहा कि मंत्री अपनी कोठियां, महलों को तो संगमरमर जड़ा रहे हैं लेकिन यह इमारत गिरने के कगार पर है, किसी सरकार ने इसको संभालना जरूरी नहीं समझा। वहीं नौजवान इस कदर उलझे हैं कि 23 मार्च की महत्ता भी नहीं जान पाते हैं। इस मौके पर जिला जत्थेबंदक कमेटी मैंबर प्रगट सिंह आदि उपस्थित थे।
hin_Deva hin_Deva